Calcarius

se inndeling

Calcarius (lappspurvslekten) er en liten slekt av spurvefugler som består av kun tre arter, hvorav to er monotypiske og én består som tre underarter. Sammen med de to slektene Rhynchophanes og Plectrophenax utgjør Calcarius lappspurvfamilien (Calcariidae). Artene særpreges av sine relativt rette og ekstra lange baksporer. En av artene hekker i Norge; lappspurv (C. lapponicus), som er kåret til «Årets fugl» for 2020 her i landet.

Det vitenskapelige navnet på slekten viser til den særpregede baksporen (lappen) hos disse artene. Første del cal stammer fra det greske uttrykket calcar eller calcaris og betyr spore, mens andre del stammer fra det greske uttrykket calx eller calcis og betyr hæl. På norsk kan man derfor kalle fuglene med en samlebegrep for lappspurver, men dette er ikke et offisielt navn på gruppen, hvis navn også reflekteres i familienavnet.

Taksonomi 
Calcarius ble tidligere regnet til buskspurvfamilien (Emberizidae), men nyere forskning har funnet ut at den bare er fjernt beslektet med buskspurvene. Den ble derfor flyttet til sin egen familie (Calcariidae), sammen med de to slektene Rhynchophanes (monotypisk) og Plectrophenax.

Inndeling
Inndelingen under følger HBW Alive. Norske navn på artene følger Norsk navnekomité for fugl og er i henhold til Syvertsen et al. (2008, 2017).

 Passeriformes, spurvefugler
 Passeri, sangfugler
 Passerida
 Passeroidea
 Calcariidae, lappspurvfamilien
 Calcarius, (lappspurvslekten)
 C. lapponicus, lappspurv 
 C. ornatus, præriespurv (monotypisk)
 C. pictus, tundraspurv (monotypisk)
 Rhynchophanes (monotypisk)
 Plectrophenax

Referanser

Eksterne lenker